1. pielikums
TEHNISKĀ SPECIFIKĀCIJA/TEHNISKAIS PIEDĀVĀJUMS
Pacēlāju noma Vecumnieku apvienības pārvaldes vajadzībām
Identifikācijas numurs VAP/2-1/2026/32

Pretendenta nosaukums, reģ. Nr. _____________________________________

1. Iepirkuma priekšmets un apjoms
1.1. Iepirkuma priekšmets ir cilvēku celšanai paredzētu mobilo hidraulisko pacēlāju noma bez operatora un bez piegādes pēc Pasūtītāja atsevišķiem pasūtījumiem izmantošanai Vecumnieku apvienības pārvaldes teritorijā - Bārbeles, Kurmenes, Skaistkalnes, Stelpes, Valles un Vecumnieku pagastos.
1.2. Vienas iekārtas nomas orientējošais periods ir 2–4 darba dienas. 
1.3. Pasūtītājam jābūt iespējai vienā pasūtījuma reizē nomāt vienu no piedāvātajām iekārtām pēc savas izvēles.
2. Prasības iekārtām
2.1. Pretendents nodrošina šādu divu iekārtu nomu:
	Nr. p.k.
	Tehnikas nosaukums un minimālas prasības
	Darba augstums (m) ne mazāks par

	1.
	Hidrauliskais pacēlājs ar saliekamo vai teleskopisko strēli un grozu cilvēku pacelšanai uz autopiekabes bāzes 

	12 m

	2.
	Hidrauliskais pacēlājs ar saliekamo vai teleskopisko strēli un grozu cilvēku pacelšanai uz automašīnas bāzes 

	20 m


 
2.2. Ar darba augstumu saprot ražotāja tehniskajā dokumentācijā norādīto maksimālo iekārtas darba augstumu.
2.3. Iekārtai:
2.3.1. jābūt tehniskā kārtībā, drošai, tīrai un piemērotai darbam ārpus telpām;
2.3.2. jāatbilst normatīvo aktu un ražotāja noteiktajām prasībām;
2.3.3. jābūt aprīkotai ar avārijas nolaišanas sistēmu un ražotāja paredzētajām drošības ierīcēm;
2.3.4. jābūt ar salasāmiem drošības apzīmējumiem un brīdinājumiem, kā arī lietošanas un drošības instrukciju latviešu valodā;
2.3.5. jābūt veiktām visām normatīvajos aktos paredzētajām tehniskajām pārbaudēm.
2.4. Ja atbilstoši normatīvajiem aktiem iekārta ir bīstamā iekārta, tai jābūt reģistrētai bīstamo iekārtu reģistrā un ar spēkā esošu tehnisko pārbaudi.
2.5. Iekārtai atbilstoši tās veidam jābūt spēkā esošai reģistrācijas apliecībai, valsts tehniskajai apskatei, obligātajai apdrošināšanai, iekārtas pasei, atbilstības deklarācijai un CE marķējumam, ja attiecīgās prasības ir piemērojamas.

3. Iekārtas saņemšanas vieta
3.1. Pasūtītājs pasūtīto iekārtu saņem un atdod Pretendenta norādītajā saņemšanas vietā, kas atrodas ne tālāk kā 55 km braukšanas attālumā no Rīgas ielas 29, Vecumniekiem, Vecumnieku pagasta, Bauskas novada.
4. Pasūtījumu veikšana un pieejamība
4.1. Pasūtītājs veic pasūtījumu telefoniski uz Izpildītāja norādīto tālruņa numuru vismaz 5 (piecas) darba dienas pirms plānotās iekārtas saņemšanas dienas.
4.2. Veicot pasūtījumu, Pasūtītājs norāda nepieciešamās iekārtas pozīciju, plānoto saņemšanas datumu un laiku, nomas periodu, kā arī Pasūtītāja kontaktpersonu.
4.3. Izpildītājs telefonsarunas laikā apstiprina pasūtījuma pieņemšanu un iekārtas pieejamību pieprasītajā laikā. 
4.4. Pēc pasūtījuma apstiprināšanas Izpildītājs nodrošina piedāvājumā norādītās iekārtas vai tehniski līdzvērtīgas vai labākas iekārtas pieejamību saskaņotajā laikā. Par citas iekārtas nodrošināšanu Izpildītājs informē Pasūtītāju pirms tās saņemšanas. Savukārt pieņemšanas-nodošanas aktā norāda aizvietojošās iekārtas ražotāju, modeli, maksimālo darba augstumu, transportlīdzekļa vai piekabes valsts reģistrācijas numuru, ja attiecināms, un bīstamās iekārtas reģistrācijas numuru, ja attiecināms. Aizvietojošajai iekārtai jāatbilst visām tehniskās specifikācijas prasībām, un tās nodrošināšana nedrīkst palielināt piedāvāto cenu vai radīt Pasūtītājam papildu izmaksas.
5. Iekārtas saņemšana un atdošana
5.1. Iekārtas saņemšana tiek nodrošināta darba dienās no plkst. 8.00. Konkrētu saņemšanas laiku Puses iepriekš saskaņo.
5.2. Iekārta pēdējā nomas dienā jāatdod līdz plkst. 20.00, ja Puses nav rakstveidā vienojušās par citu laiku. Par atdošanas kavējumu līdz 30 minūtēm papildu maksa netiek aprēķināta. Ja kavējums pārsniedz 30 minūtes, Izpildītājs ir tiesīgs par katru pilnu kavējuma stundu aprēķināt maksu vienas astotdaļas apmērā no attiecīgās iekārtas nomas darba dienas cenas.
5.3. Iekārtas saņemšanu un atdošanu apliecina Pušu parakstīts pieņemšanas–nodošanas akts, kurā fiksē iekārtas tehnisko un vizuālo stāvokli, komplektāciju un degvielas līmeni.
5.4. Pasūtītājs iekārtu atdod ar tādu pašu degvielas līmeni, kāds pieņemšanas–nodošanas aktā fiksēts iekārtas saņemšanas brīdī. Iekārtas ekspluatācijas laikā patērēto degvielu nodrošina un apmaksā Pasūtītājs.
5.5. Nododot iekārtu, Izpildītājs bez papildu maksas iepazīstina Pasūtītāja pārstāvi ar iekārtas vadību, drošu lietošanu un avārijas nolaišanas kārtību. Iekārtu drīkst vadīt tikai atbilstoši instruēta persona, kurai ir nepieciešamās tiesības un kvalifikācija.
6. Tehniskie traucējumi un iekārtas aizvietošana
6.1. Izpildītājs visā nomas laikā nodrošina iekārtas tehnisko darbspēju, izņemot gadījumus, kad bojājums radies Pasūtītāja vainas, nepareizas ekspluatācijas vai lietošanas instrukcijas neievērošanas dēļ.
6.2. Par tehniskiem traucējumiem Pasūtītājs nekavējoties informē Izpildītāju pa tālruni un/vai e-pastu. Izpildītājs par saviem līdzekļiem novērš bojājumu vai nodrošina tehniski līdzvērtīgu vai labāku aizvietojošo iekārtu ne vēlāk kā nākamās darba dienas plkst. 9.00, ja Puses nevienojas par citu termiņu.
6.3. Par laiku, kurā iekārtu no Pasūtītāja neatkarīgu tehnisku iemeslu dēļ nav iespējams izmantot, nomas maksa netiek aprēķināta. Ja dīkstāve ilgst tikai daļu no nomas darba dienas, nomas maksu samazina proporcionāli, vienas nomas darba dienas cenu dalot ar 8 stundām un reizinot ar dokumentēto dīkstāves stundu skaitu. Nomas maksas samazinājums par vienu nomas darba dienu nevar pārsniegt attiecīgās dienas nomas maksu.
7. Cena
7.1. Pretendents Finanšu piedāvājumā norāda vienas iekārtas nomas darba dienas cenu bez PVN katrai pozīcijai. Nomas maksu aprēķina par katru pasūtījumā norādīto nomas darba dienu. Viena nomas darba diena ietver iekārtas izmantošanu līdz 8 stundām. Ja Pasūtītājs no Izpildītāja neatkarīgu iemeslu dēļ iekārtu izmanto mazāk par 8 stundām, maksu aprēķina par pilnu nomas darba dienu. Šis nosacījums neattiecas uz tehnisko dīkstāvi, par kuru nomas maksa samazināma saskaņā ar tehniskās specifikācijas 6.3. punktu.
7.2. Nomas dienas cenā ietveramas visas izmaksas, kas saistītas ar iekārtas sagatavošanu, obligātajām pārbaudēm, apkopi, apdrošināšanu, dokumentāciju, instruktāžu, tehnisko bojājumu novēršanu un aizvietojošās iekārtas nodrošināšanu, izņemot iekārtas ekspluatācijas laikā patērētās degvielas izmaksas, ko sedz Pasūtītājs.
7.3. Izpildītājs nav tiesīgs piemērot maksu, kas nav paredzēta Finanšu piedāvājumā vai tieši noteikta cenu aptaujas dokumentācijā.
8. Pretendents norāda:
1) Iekārtas saņemšanas vietas adresi: _______________________________;
2) Attālumu līdz Rīgas ielai 29, Vecumniekos, Vecumnieku pag., Bauskas nov.: ______ km.
Attālumu nosaka pa īsāko ar transportlīdzekli izbraucamo maršrutu, izmantojot “Google Maps”. Ja tiek piedāvāti vairāki maršruti, izmanto īsāko pēc kilometru skaita.
Norādītā saņemšanas vieta līguma darbības laikā var tikt mainīta tikai ar Pasūtītāja rakstveida piekrišanu, saglabājot 3.1. punktā noteikto maksimālo attālumu.

